Salvador Allende

Salvador Allende (* 26. jún 1908, Valparaíso, Čile – † 11. september 1973, Santiago) bol čilský socialistický politik, ktorý v rokoch 1970 - 1973 pôsobil ako 28. prezident Čilskej republiky. Bol prvým marxistom a socialistom zvoleným za prezidenta v demokratických voľbách v Latinskej Amerike. Jeho pôsobenie v úrade bolo predčasne ukončené štátnym prevratom pri ktorom zahynul.

 Politická kariéra 
Stál pri počiatkoch Čilskej Socialistickej strany (1933) a neskôr v roku 1938 sa stal jej generálnym podtájomníkom. Po voľbách do Poslaneckej snemovne v roku 1937 pôsobil v rokoch 1939–1942 ako minister zdravotníctva v ľavicovej liberálnej koalícii prezidenta Pedra Aguirreho Cerdu. Allende získal svoj prvý mandát v Senáte v roku 1945 (celkovo bol do tejto funkcie zvolený štyrikrát).

Allendeho politický program s ktorým sa uchádzal o hlasy voličov možno zhrnúť do troch kľúčových bodov:

 redistribúcia príjmov a reštrukturalizácia ekonomiky, kde prvý krok malo byť znárodnenie kľúčových odvetí, primárne spracovateľské a ťažobné spoločnosti medenej rudy,
 pokračovanie v agrárnej reforme, redistribúcia pôdy chudobným roľníkom a
 udržiavanie priateľských vzťahov s inými socialistickými krajinami.

Jeho dlhoročné snahy o prezidentské kreslo sa začínajú prezidentskými voľbami v roku 1952, kde ako kandidát Čilskej Socialistickej strany dosiahol výsledok 5.45% hlasov, čo neposatčovalo na víťazstvo.

O zvolenie sa znova pokúsil v prezidentských voľbách a to v roku 1958, jeho oponenti boli konzervatívec Jorge Alessandri a Eduardo Frei, kandidát novo sformovanej Kresťansko Demokratickej strany (v španielčine: Partido Demócrata Cristiano). Allende bol kandidát koalície komunistických a socialistický strán Frente de Acción Popula (FRAP). Allende skončil vo voľbách na druhom mieste s 28.85% hlasov, pričom mu na Allesandriho chýbalo menej ako 3% percenta hlasov.

Allende po tretí krát kandidoval na prezidenta vo voľbách v roku 1964, znovu ako kandidát ľavicovej koalície FRAP. Tentokrát boli jeho dvaja protikandidáti, znova kandidát Kresťansko Demokratickej strany E. Frei a druhý bol radikálny Julio Duran, kandidát stredovo pravicovej koalície Demokratický front (v španielčine: Frente Democrático), ktorý sa z volebného súboja stiahol a podporil E. Freia, keďže víťazstvo Allendeho. Allende nakoniec získal 38.93% hlasov, čo nestačilo na víťazstvo a bol to jeho tretí neúspešný pokus stať sa prezidentom Čile.

Do prezidentského kresla sa nakoniec dostal až na štvrtý krát vo voľbách v roku 1970 a tentoraz ako kandidát širokej koalície ľavicových strán Ľudová jednota (v španielčine: Unidad Popular), s ktorou sa spája aj meno nositeľa Nobelovej ceny za literatúru Pabla Nerudu.  Allende získal 36,29% hlasov a vďaka podpore kresťanských demokratov v Kongrese, oficiálne preberá prezidentský úrad. V roku 1971 vyhrala Ľudová jednota regionálne voľby so ziskom 49,75% hlasov. Po zvolení Allende implementoval ľavicovú politiku, jej súčasťou bolo pozdvihnutie životnej úrovne obyvateľstva, znárodnenie bánk a podnikov zaoberajúcich sa ťažbou nerastov.

Počas jeho úradovania vo funkcii prezidenta, ktoré malo trvať do roku 1976, bol v roku 1973 zvrhnutý pri vojenskom puči, ktorý viedla vojenská junta na čele s generálom Augustom Pinochetom. Allende spáchal samovraždu v bezvýchodiskovej situácii počas obliehania prezidentského paláca La Moneda, pričom údajne použil pušku AK-47, ktorú mu daroval Fidel Castro.

 Allende a literatúra 
Obdobie pádu prezidenta Allendu je aj pozadím románu Dom duchov, ktorý napísala jeho neter Isabel Allendeová a ktorý bol neskôr aj sfilmovaný.

 Referencie 

 Ďalšia literatúra 



 Iné projekty 

Kategória:Prezidenti Čile
Kategória:Čilskí socialisti
Kategória:Obete samovrážd
Kategória:Osobnosti na čilských poštových známkach